Diari Oficial de la Generalitat Valenciana


Sumari del DOGV 5745, del 18-04-2008 (2008/4662)

ORDE de 3 d'abril de 2008, de modificació de l'Orde de 28 de desembre de 2007, del conseller d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana i de l'Orde de 28 de desembre de 2007, del conseller d'Educació, per la qual es convoquen ajudes per al desenrotllament d'accions científiques del programa d'investigació d'excel·lència Prometeu.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5745

Data del DOGV
:   18-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4662


Data del document
:   03-04-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * tecnologia
    * personal d'investigació
    * recerca i desenvolupament
    * centre d'investigació
    * universitat
    * projecte d'investigació
    * personal docent
    * suport econòmic
    * assignació per estudis
    * acta de congrés
    * política d'investigació
    * societat sense fins de lucre

ORDE de 3 d'abril de 2008, de modificació de l'Orde de 28 de desembre de 2007, del conseller d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana i de l'Orde de 28 de desembre de 2007, del conseller d'Educació, per la qual es convoquen ajudes per al desenrotllament d'accions científiques del programa d'investigació d'excel·lència Prometeu. [2008/4662]  
Vistos els informes de la Direcció General d'Economia respecte a l'adequació de les convocatòries d'ajudes i beques de I+D al marc comunitari sobre ajudes estatals d'investigació i desenrotllament i innovació, respecte a la no-subjecció a l'article 87 del Tractat Constitutiu de la Unió Europea, és convenient realitzar determinades modificacions en les ordes de convocatòria d'estes, amb la finalitat que queden clarament establits els conceptes que fan referència als organismes d'investigació i a les funcions que els són més pròpies i primàries, que responen al desenrotllament d'investigació independent dels dits organismes, per a millorar els coneixements i la comprensió, que no tenen caràcter econòmic.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Educació,  
ORDENE  
Primer  
La modificació de l'Orde de 28 de desembre de 2007, del conseller d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, en els termes següents:  
En l'annex VI, la base 1. Objecte i àmbit, el tercer paràgraf se substituïx per:  
«Els projectes d'investigació han de referir-se a les activitats primàries dels organismes d'investigació sol·licitants, tant a la formació de més personal i millor qualificat, com a la realització de projectes de I+D independent per a la millora del coneixement. S'exclou la realització de projectes d'investigació sota contracte de tercer.»  
Segon  
La modificació de l'Orde de 28 de desembre de 2007, del conseller d'Educació, per la qual es convoquen ajudes per al desenrotllament d'accions científiques del programa d'investigació d'excel·lència Prometeu, en els termes següents:  
En la base 4. Tipus de Projectes, el primer paràgraf se substituïx per:  
«Els projectes d'investigació han de referir-se a les activitats primàries dels organismes d'investigació sol·licitants, tant a la formació de més personal i millor qualificat, com a la realització de projectes de I+D independent per a la millora del coneixement. S'exclou la realització de projectes d'investigació sota contracte de tercer.»  
En la base 12. Obligacions dels beneficiaris, s'afigen a l'apartat 3 dos subapartats.  
«j) Les entitats beneficiàries hauran de realitzar les operacions necessàries per a distingir els costos i el finançament de les activitats no econòmiques, que es financen a través d'esta convocatòria, d'aquelles que sí que tenen un caràcter econòmic.  
k) Difondre els resultats de les investigacions objecte de subvenció.»  
En la base 16. Renovació de les ajudes, el segon paràgraf se substituïx per:  
«Amb este fi l'investigador principal haurà de presentar durant el mes de desembre de 2008 l'informe anual de progrés i seguiment del projecte, on es manifestarà, si és procedent, la voluntat de renovar el projecte per a la següent anualitat.»  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 3 d'abril de 2008  
El conseller d'Educació,  
ALEJANDRO FONT DE MORA TURÓN